Bakonycsernye Nagyközség Önkormányzat Képviselő-testületének

7/2019. (IV.17.) önkormányzati rendelete

a közterületek nemzeti ünnepeken történő fellobogózásának szabályairól

Bakonycsernye Nagyközség Önkormányzat Képviselő-testülete a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (5) bekezdésében kapott felhatalmazása alapján Magyarország Alaptörvénye 32. cikk (1) bekezdés a) pontjában meghatározott feladatkörében eljárva a következőket rendeli el:

**1.§** Az Alaptörvényben meghatározott nemzeti ünnepek, valamint május 1. (a továbbiakban együtt: nemzeti ünnep) alkalmával a községben a Rákóczi út . 8 - 91. házszámok közötti szakasza kerül fellobogózásra a villanyoszlopokon kihelyezett zászlótartókban.

**2.§** A fellobogózást a nemzeti ünnepet megelőző munkanapon 20:00 óráig, a bevonást a nemzeti ünnepet követő munkanapon legkésőbb 8:00 óráig kell elvégezni.

**3.§** A közterületek fellobogózásáról a polgármester gondoskodik.

**4.§** Ez a rendelet a kihirdetést követő napon lép hatályba.

Turi Balázs Fidrich Tamásné

polgármester                                                               jegyző

Záradék:

Ez a rendelet a mai napon kihirdetésre került, a Bakonycsernyei Közös Önkormányzati Hivatal székhelyének hirdetőtábláján történő kifüggesztéssel.

Kelt: Bakonycsernye, 2019. április 17.

Fidrich Tamásné

        jegyző